**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 18.05.2009

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie

2. Interpelácia poslancov

3. Záverečný účet obce Hosťová 2008

4. Finančné záležitosti

5. Informácie o výstavbe sociálnych miestností pre športovcov

obce Hosťová

6. Rôzne

7. Záver

**K bodu číslo 1:**

Tretie riadne zasadnutie obecného zastupiteľstva v roku 2009 otvorila a viedla starostka obce Alžbeta Gálová. Skonštatovala, že je prítomná nadpolovičná väčšina poslancov.

Zo zasadnutia z pracovných dôvodov sa ospravedlnili poslanci p. Anton Brath a p. Kristián Palkovič.

Starostka obce určila overovateľov zápisnice: Blažej Gál

Beňadik Brath

**K bodu číslo 2:**

Poslanci nemali žiadne interpelácie.

**K bodu číslo 3:**

Ekonómka obce R.Tóthová predložila poslancom vypracovaný záverečný účet obce Hosťová.

Záverečný účet obce obsahuje informácie o rozpočte obce o plnení príjmov a výdavkov, prehľad o tvorbe a použití rezervného a sociálneho fondu, bilanciu aktív a pasív, finančné vysporiadanie voči štátnemu rozpočtu. Poslanci rozhodli taktiež o použití prebytku hospodárenia vo výške

– 946 021,18 SKK /31 402,15 €/, z tejto sumy bola čiastka 500 000,00 SKK / 16 596,96 €/ v roku 2008 uložená na termínovaný účet.

V tomto bode hlavná kontrolórka obce p.Mária Jaleczová predložila Správu o kontrole hospodárenia a čiastkovú správu o kontrolnej činnosti hlavného kontrolóra za 2.polrok 2008.

Príloha číslo: 1 – Záverečný účet obce

Príloha číslo: 2 – Správa o kontrole hospodárení

Príloha číslo: 3 – Čiastkový správa o kontrolnej činnosti hlavného kontrolóra za 2 . polrok 2008

Hlasovanie: za 3

Proti 0

**UZNESENIE Č. 5 /2009**

**Obecné zastupiteľstvo berie na vedomie**

**1. Stanovisko hlavného kontrolóra k záverečnému účtu obce.**

**Obecné zastupiteľstvo schvaľuje:**

**1. Celoročné hospodárenie BEZ BÝHRAD.**

**2. Vysporiadanie prebytku hospodárenia:**

**a. prídel do rezervného fondu obce 446 021,18 SKK /14 805,19 €/**

**b. vklad na termínovaný účet obce 500 000,00 SKK /16 596,96 €/**

**K bodu číslo 4:**

V tomto bode programu sa poslanci zaoberali hospodárením obce za 1. štvrťrok 2009.Preštudovali jednotlivé položky príjmovej a výdavkovej časti rozpočtu obce, nemali žiadne dotazy k plneniu rozpočtu.

Príloha číslo: 4 – Plnenie rozpočtu za 1. štvrťrok 2009

Hlasovanie: za 3

Proti 0

**UZNESENIE Č. 6 /2009**

**Obecné zastupiteľstvo berie na vedomie**

**hospodárenie obce za 1. štvrťrok 2009.**

Ďalej bol poslancom predložení návrh na zmenu rozpočtu obce na rok 2009.

Na strane príjmov ide o navýšenie položky na financovanie volieb, ďalej obec dostala dotáciu od Rákoczi Szovetség na vyhotovenie informačnej tabule obce, obec bude musieť určitú čiastku doplatiť z vlastných zdrojov, ktoré sú zahrnuté vo výdavkovej časti návrhu zmeny rozpočtu.

Na výdavkovej strane navýšenie na úpravu miestnych komunikácií, úprava priestoru medzi číslom domu 60 a 61, vo financovaní výdavkov materskej školy navýšenie na propagáciu a iné.

Príloha číslo: 5 – Návrh na zmenu rozpočtu obce

Hlasovanie: za 3

Proti 0

**UZNESENIE Č. 7 /2009**

**Obecné zastupiteľstvo schvaľuje zmenu rozpočtu obce na rok 2009.**

Účtovníčka obce podala krátku správu o podielových daniach obce, ktoré tvoria hlavnú časť príjmovej časti bežného rozpočtu. Oproti roku 2008 obec eviduje spolu s vyúčtovaním za predchádzajúci rok pokles príjmu týchto daní približne o 1600,00 €.

Starostka informovala členov zastupiteľstva, že obec získala finančné prostriedky vo výške 220, 00 € na vyhotovenie dvojjazyčnej informačnej tabule od nadácie Rákoczi Szovetség z Maďarskej republiky, táto suma už aj bola pripísaná na účet obce. Podľa vypýtanej ponuky od firmy Inart, táto suma nepostačuje na vyhotovenie tabule, preto obec bude musieť dofinancovať z vlastného rozpočtu, táto čiastka už bola zahrnutá pri zmene rozpočtu obce . Poslanec Beňadik Brath navrhol, aby obec ešte pred zadaním objednávky vypýtala ponuku aj od iných dodávateľov na porovnanie cien.

Hlasovanie: za 3

proti 0

**UZNESENIE Č. 8 /2009**

**Obecné zastupiteľstvo schvaľuje vyhotovenie dvojjazyčnej informačnej tabule.**

Následne starostka obce podala informáciu o stave projektu na pozemné komunikácie s firmou Ekolines IPC, spol. s r.o., s ktorou bola zmluva uzatvorená v roku 2008. Firma mala podľa zmluvy odovzdať projekt stavby do 30.04.2009. Firme už bola vyplatená záloha, skontaktuje sa s firmou a vyzve ich na odovzdanie projektu alebo na vrátenie peňazí.

**K bodu číslo 5:**

Účtovníčka obce ďalej predložila správu o výstavbe sociálnych miestností pre športovcov obce .

Výdavky na výstavbu do 15.05.2009 predstavujú 14 687,59 €, v čom ešte nie sú zahrnuté niektoré nevyúčtované faktúry od dodávateľov. Pán Ondrej Brath, ktorý je prijatý na dohodu o vykonaní práce vykonáva murárske práce na stavbe, za mesiac apríl vyúčtoval 80 odpracovaných hodín. Pri tomto bode účtovníčka upozornila na dôslednejšie sledovanie odpracovaných hodín, z dôvodu, že p. O. Brath predkladá len prázdny dochádzkový lístok zo súčtom odpracovaných hodín bez denného rozpisu odpracovaných hodín, konkrétne ktorý deň, odkedy dokedy vykonával práce na stavbe.

Príloha číslo: 6 – Rekapitulácia výdavkov – sociálne miestnosti

**K bodu číslo 6:**

Poslanec Gabriel Szalai podal návrh na opravu a výmenu oplotenia nádvoria materskej škôlky. Poslanci sa dohodli, že po ukončení zasadnutia spravia miestnu obhliadku, ďalej navrhli na ďalšie zasadnutie spraviť predbežný rozpočet, predložiť možné riešenia výmeny ohradenia areálu.

Poslanec Blažej Gál sa informoval o možnosti kúpy stavebnej miešačky pre potreby obce, miešačka by mohla byť využitá pri rôznych stavebných prácach, ako je napr. prestavba kultúrneho domu.

**K bodu číslo 6:**

Pani starostka sa poďakovala prítomným za účasť na zasadnutí obecného zastupiteľstva.

Overovatelia zápisnice:

Blažej Gál .........................

Beňadik Brath .........................

Zapisovateľka zápisnice:

Renáta Tóthová .........................

Alžbeta Gálová

starostka obce